ধর্ষণের দৃশ্যে অভিনয়, ৩ রাত ঘুমোতে পারিনি অভিনেত্রী রভিনা ট্যান্ডন - Asiakhabar24.com
ধর্ষণের দৃশ্যে অভিনয়, ৩ রাত ঘুমোতে পারিনি অভিনেত্রী রভিনা ট্যান্ডন
Mon, Jan 30, 2017 11:47 AM
ডেস্ক রিপোর্ট:: শিল্পীদের সব ধরনের চরিত্রেই অভিনয়ের জন্য প্রস্তুত থাকতে হয়।
যেমন অভিনেত্রী রভিনা ট্যান্ডন। চরিত্রের প্রয়োজনেই নানা দৃশ্যে অভিনয় করেছেন তিনি। কিন্তু ধর্ষণ দৃশ্যে অভিনয় বদলে দিয়েছিল তার জীবন। এক সময় বলিউড কাঁপানো অভিনেত্রী রভিনা ধর্ষণ দৃশ্যে অভিনয় করার পরে নাকি পর পর তিন রাত ঠিকমতো ঘুমোতে পারেননি। ঘুমের মধ্যেও নাকি নায়িকাকে তাড়া করে বেড়াতো তার অভিনীত চরিত্র। যার সূত্রপাত রবিনার আসন্ন ‘দ্য মাদার’ ছবির শুটিংয়ে।
এক নারীর উপর পাশবিক অত্যাচারের কাহিনী নিয়ে ছবিটি তৈরি করছেন পরিচালক আশতার সায়েদ। স্ক্রিপ্টটা পড়েই চরিত্রটি সম্পর্কে আগ্রহ তৈরি হয়েছিল রভিনার। সম্প্রতি নায়িকা জানিয়েছেন, ‘‌ধর্ষণের দৃশ্যে অভিনয় করার পরে তিন রাত ভাল করে ঘুমোতে পারিনি। এমনকী ডাবিংয়ের সময়ও সমানে কেঁদেছে। চরিত্রটা আমাকে নাড়া দিয়েছে। ’
সূত্রের খবর, দিল্লির নির্ভয়া কাণ্ডের ওপর ছবি তৈরি করেছেন পরিচালক আশতার সায়েদ। রভিনার দাবি, ছবির গল্প দিল্লিনির্ভর, তবে ওই ঘটনার সঙ্গে ছবির ঘটনার কোন সম্পর্ক নেই। সূত্র: আজকালের।